<classify> Katibu wa Kamati ya Uchaguzi mkoa, Roman Luoga, alibainisha jana kuwa, uchaguzi huo umepangwa kufanyika Agosti 9, mwaka huu kwa nafasi nane ikiwemo ya mwenyekiti na katibu wa chama.Kwa sasa nafasi ya Mwenyekiti wa MRFA inashikiliwa na Pascal Kianga, wakati nafasi ya Katibu bado ipo wazi baada ya aliyekuwepo Hamis Semka kusimamishwa kutokana na madai ya tuhuma mbalimbali ndani ya chama.Kwa mujibu wa Katibu wa Kamati ya Uchaguzi huo, uchukuaji wa fomu lilianza Julai mosi mwaka huu na limepangwa kufikia tamati Julai 7, mwaka huu ili kupisha hatua nyingine ikiwemo usaili, uteuzi wa wagombea na muda wa kuwekewa pingamizi kwa wagombea.Hivyo alizitaja nafasi zinazowaniwa ni Mwenyekiti, Makamu Mwenyekiti, Katibu, Katibu Msaidizi, Mjumbe wa Mkutano Mkuu wa Shirikisho la Mpira Tanzania TFF, Mwakilishi wa Klabu TFF, nafasi tatu za wajumbe wa kamati ya utendaji ya MRFA pamoja na Mweka hazina.  <topic>: MICHEZO 